      Z A P I S N I K

s 23. sjednice Upravnoga vijeća Pučkog otvorenog učilišta Slatina održane u srijedu  14. lipnja 2024. godine s početkom u 15:30  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Damir Jakšić – predsjednik
2. Snježana Žilavi – zamjenica predsjednika
3. Milan Maurer - član
4. Marina Brusić  - član i zapisničar
Odsutni članovi
1. Saša Šoltić – član opravdao izostanak
PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
ZAPISNIK VODI: Marina Brusić, blagajnica – administrativna radnica u POU Slatina

Predsjednik Upravnog vijeća otvorio je 23. sjednicu, pozdravio sve prisutne te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen s 4 glasa ZA. 
ZAKLJUČAK S 23. SJEDNICE
Primjedbi na zapisnik s dvadeset i prve sjednice nije bilo, te je jednoglasno usvojen s  4 glasa ZA.
Pod točkm 2 raspravljalo se o najpovoljnijoj ponudi za predmet nabave - rekonstrukcija pozornice
Ravnateljica govori da su upoznati s tim da smo dobili dio novaca od Ministarstva kulture za projekt - Rekonstrukcija pozornice. Govori da smo poslali upite na tri adrese,  su stigle su nam dvije ponude  od tvrtki: 

· FUTURETH d.o.o iz Zagreba

· BELPOD d.o.o iz Kutine

Govori da je tročlana komisija (Danijel Krstičević, Saša Šoltić i Danijela Fabric Fabijanac)  12. lipnja 2024. godine utvrdila da tvrtka FUTURETH d.o.o iz Zagreba ispunjava sve uvjete i zahtjeve iz poziva, a uz to je i povoljnija. Od članova je tražila suglasnost da se izabere tvrtka FUTURETH d.o.o iz Zagreba.
Ponude su dane članovima na uvid. Milan Maurer je pitao posjeduju li sve certifikate, na što mu je pozitivno odgovoreno. Ravnateljica je rekla da planira do Dana grada sve završiti i detaljno upoznala članove o svim radovima koji se planiraju izvesti. 

Ravnateljica je objasnila da je obišla par kazališta da vidi kako to izgleda i dobila neke ideje kako bi to kod nas izgledalo.

Predsjednik prijedlog da se izabere tvrtka FUTURETH d.o.o iz Zagreba daje na usvajanje. Glasovanjem, dizanjem ruku, prijedlog je jednoglasno usvojen s  4 glasa ZA.
Pod točkom razno ravnateljica govori o planovima i programu za našu manifestaciju Kino pod zvijezdama, koja će se održati od 17. srpnja do 08. kolovoza. Rekla je da nećemo više duplati programe, jer iz prijašnjih godina vidimo da to nije dobro. DND radionice i projekcije dječjih filmova biti će utorkom, dogovorena su dva stand up-a, Kerekesh teatar će izvesti predstavu DOŠAO SAM PO VAŠU KĆER 24. srpnja, a 31. srpnja nastupat će Marko Dejanović, Hrvoje Krmelić i Admir Šećkanović. Ostalim ćemo se danima baviti isključivo filmom. Program planiramo otvoriti filmskom glazbom koju izvode naši slatinski svirači Čižek i Brijačak.

Istaknula je i da nam HAVC plaća dječju radionicu snimanja filma na jesen u trajanju od četiri dana.

Rekla je članovim da Sopje ide u prekogranični projekt s Mađarskom s po dva partnera iz obje zemlje, a POU Slatina bit će im partner.
ZAPISNIČAR:                                                                                                        PREDSJEDNIK:

 Marina Brusić



                         
                                                                                                                                 Damir Jakšić
KLASA: 003-06/24-01/05
URBROJ: 2189-53-01-24-02

U Slatini, 14. lipnja 2024. god.

